
R E F E R A T   D E   A P R O B A R E
privind stabilirea perioadei de pășunat pentru pajiștile proprietarilor și/sau deținătorilor legali ale acestora din municipiul Brad, pentru anul 2026


 
	Pășunile reprezintă cea mai ieftină sursă pentru asigurarea hranei erbivorelor în perioada de vegetație.
	Conform prevederilor art. 6 din Ordinul Ministrului Agriculturii și Dezvoltării Rurale nr. 544/2013 privind metodologia de calcul al încărcăturii optime de animale pe hectar de pajişte:
	 „(1) Începerea păşunatului se face în funcţie de condiţiile pedoclimatice şi de gradul de dezvoltare a covorului ierbos.
      (2) Se evită începerea păşunatului prea devreme, care poate afecta perioada de regenerare, sănătatea şi supravieţuirea plantelor.
	 (3) Perioada de păşunat se va încheia în luna noiembrie, la o dată stabilită în funcţie de evoluţia temperaturilor şi regimul precipitaţiilor.
	(4) Data începerii şi încheierii păşunatului, […], se stabilesc prin hotărâre a consiliului local”.
	Ținând cont de toate caracteristicile climei zonale, durata sezonului de pășunat pentru municipiul Brad este de aproximativ 180 zile, aceasta depinzând de condițiile fiecărui an în parte (ani ploioși sau secetoși).
	Animalele pot fi introduse la pășunat după data de 20 aprilie în anii secetoși, în zonele joase și după data de 1 mai în zonele mai înalte.
	De asemenea, se recomandă ca utilizarea pajiștilor prin pășunat să nu se facă după data de 1 noiembrie, deoarece plantele au nevoie de o perioadă de 20 - 30 de zile până la instalarea înghețurilor permanente, necesară refacerii masei vegetative, pentru o mai bună suportare a înghețurilor și pentru pornirea timpurie în vegetație.
     Având în vedere aspectele menționate mai sus, am inițiat prezentul proiect de hotărâre prin care am propus stabilirea perioadei de pășunat pentru pajiștile proprietarilor și/sau deținătorilor legali ale acestora din municipiul Brad, pentru anul 2026, după cum urmează: 
             - pentru zonele joase: începând cu data de 21 aprilie 2026 până la data de 31 octombrie 2026;
             - pentru zonele mai înalte: începând cu data de 1 mai 2026 până la data de 31 octombrie 2026.
      În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
	În susţinerea propunerii mele invoc prevederile art. 6 din Ordinul Ministrului Agriculturii și Dezvoltării Rurale nr. 544/2013 privind metodologia de calcul al încărcăturii optime de animale pe hectar de pajişte precum și ale art. 10 din  H.G. nr. 1064/2013 privind aprobarea Normelor metodologice pentru aplicarea prevederilor O.U.G. nr. 34/2013 privind organizarea, administrarea si exploatarea pajiștilor permanente și pentru modificarea și completarea Legii fondului funciar nr. 18/1991.

